PATVIRTINTA

Visagino „Gerosios vilties“ progimnazijos

Direktoriaus 2018 m. rugpjūčio 31 d.

Įsakymu Nr. V-

**VISAGINO „GEROSIOS VILTIES“ PROGIMNAZIJOS BIOLOGIJOS IR CHEMIJOS MOKYTOJO METODININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Biologijos ir chemijos mokytojo metodininko pareigybė.
2. Pareigybės lygis – A2.
3. Biologijos ir chemijos mokytojas metodininkas pavaldus tiesiogiai direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM BIOLOGIJOS IR CHEMIJOS MOKYTOJUI METODININKUI**

1. Mokytojas metodininkas, einantis šias pareigas, turi atitikti šiuos specialius reikalavimus:
   1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą;
   2. būti įgijęs pedagogo kvalifikaciją;
   3. būti baigęs biologijos ir chemijos studijų programą;
   4. būti įgijęs biologijos ir chemijos mokytojo metodininko kvalifikacinę kategoriją;
   5. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;
   6. būti nepriekaištingos reputacijos, kaip ji apibrėžta Lietuvos Respublikos švietimo įstatyme;
   7. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;
   8. išmanyti Lietuvos Respublikos švietimo įstatymą, mokyklos nuostatus, mokyklos darbo tvarkos taisykles, kitus teisės aktus, reglamentuojančius mokinių ugdymą ir mokytojo darbą.

**III SKYRIUS**

**ŠIAS PAREIGAS EINANČIO BIOLOGIJOS IR CHEMIJOS MOKYTOJO METODININKO FUNKCIJOS**

5. Šias pareigas einantis mokytojas metodininkas vykdo šias funkcijas:

5.1. ugdo mokinius pagal biologijos ir chemijos bendrąją programą ir jai įgyvendinti mokyklos ugdymo planuose numatytas valandas, pagal kompetenciją ugdo mokinius pagal privalomų ar pasirenkamų mokomųjų dalykų ar jų modulių, neformaliojo švietimo programas ir skirtas valandas ir valandas, skirtas ugdymosi poreikiams tenkinti bei mokymosi pagalbai teikti;

5.2. planuoja ugdomąją veiklą, ruošiasi pamokoms ir kitoms ugdomosioms veikloms, vertina mokinių pasiekimus ir informuoja apie mokymosi pažangą mokinių tėvus (globėjus) ir gimnazijos vadovus, bendradarbiauja su kitais gimnazijos pedagoginiais darbuotojais, analizuoja ir įsivertina savo pedagoginę veiklą, tobulina profesines kompetencijas;

5.3. vadovauja klasei: planuoja, organizuoja klasės ugdomąją ir kitą edukacinę veiklą, bendradarbiauja su pagalbos mokiniui specialistais ir kitais gimnazijos pedagoginiais darbuotojais, sprendžiant mokinių ugdymo(si) sunkumus, tvarko mokinių ugdomosios veiklos dokumentus, vertina mokinių elgesį, savijautą, mokymosi pažangą, nustatyta tvarka informuoja mokinio tėvus (globėjus), gimnazijos vadovus apie ugdymo procese iškilusius sunkumus, prireikus imasi prevencinių priemonių; planuoja, organizuoja ir vykdo veiklas mokyklos bendruomenei: inicijuoja progimnazijos mokinių biologijos ir chemijos pasiekimų gerinimo programą ir koordinuoja jos įgyvendinimą, dalyvauja vertinant gimnazijos mokinių pasiekimus, rengia ir vykdo gimnazijos bendruomenei aktualias kompetencijų tobulinimo programas, pagal kompetenciją teikia konsultacinę, didaktinę pagalbą mokyklos, savivaldybės, kitų regiono savivaldybių kolegoms; rengia mokinius konkursams ir olimpiadoms; dalyvauja mokyklos organizuojamuose susitikimuose, posėdžiuose, pagal kompetenciją dalyvauja darbo grupėse ar joms vadovauja.

5.4. Numatomos konkrečios biologijos ir chemijos mokytojo metodininko funkcijos mokslo metams, suderintos ir patvirtintos progimnazijos direktoriaus pridedama atskirame pareigybės aprašymo priede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas, pavardė)